Diari Oficial de la Generalitat Valenciana


Sumari del DOGV 6532, del 31-05-2011 (2011/6165)

RESOLUCIÓ de 4 d'abril de 2011, de la Direcció General d'Indústria i Innovació, per la qual es designa l'associació Institut Tecnològic de l'Energia - ITE com a organisme de control metrològic per a l'avaluació de la conformitat relativa a la fase de comercialització i la posada en servici, segons els mòduls B, D i F, de comptadors d'energia elèctrica estàtics combinats, d'activa, classes A, B i C, i de reactiva, classes 2 i 3, a instal·lar en subministraments d'energia elèctrica fins una potència de 15 kW d'activa, que incorporen dispositius de discriminació horària i telegestió, compresos en l'Ordre ITC/3022/2007, de 10 d'octubre.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6532

Data del DOGV
:   31-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6165


Data del document
:   04-04-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * empresa privada

RESOLUCIÓ de 4 d'abril de 2011, de la Direcció General d'Indústria i Innovació, per la qual es designa l'associació Institut Tecnològic de l'Energia - ITE com a organisme de control metrològic per a l'avaluació de la conformitat relativa a la fase de comercialització i la posada en servici, segons els mòduls B, D i F, de comptadors d'energia elèctrica estàtics combinats, d'activa, classes A, B i C, i de reactiva, classes 2 i 3, a instal·lar en subministraments d'energia elèctrica fins una potència de 15 kW d'activa, que incorporen dispositius de discriminació horària i telegestió, compresos en l'Ordre ITC/3022/2007, de 10 d'octubre. [2011/6165]  
  
Antecedents de fet  
  
Primer. L'associació Institut Tecnològic de l'Energia - ITE (en avant, ITE), amb domicili social al Campus de la Universitat Politècnica de València (UPV), situat al Camí de Vera, s/n, edifici Instituts núm. 2, 46383 València, i seu central al Parc Tecnològic de València, av. de Juan de la Cierva, núm. 24, 46305 Paterna (València), està designada provisionalment, mitjançant Resolució de 25 de maig de 2010 de la Direcció General d'Indústria i Innovació, com a organisme de control metrològic per a l'avaluació de la conformitat relativa a la fase de comercialització i posada en servici, segons els mòduls B, D i F, de comptadors d'energia elèctrica estàtics combinats, d'activa, classes A, B i C, i de reactiva, classes 2 i 3, a instal·lar en subministraments d'energia elèctrica fins una potència de 15 kW d'activa, que incorporen dispositius de discriminació horària i telegestió (DOCV núm. 6320 de 28.07.2010).  
  
L'esmentada designació estava condicionada a l'obtenció del certificat d'acreditació de la competència tècnica i metrològica en els esmentats mòduls d'avaluació de la conformitat, emés per l'Entitat Nacional d'Acreditació.  
Segon. Amb data 24 de març de 2011 ha entrat en esta conselleria escrit dirigit a este òrgan directiu i subscrit per un representant legal d'ITE en què se sol·licita la designació definitiva com a organisme de control metrològic per a l'avaluació de la conformitat segons el mòdul B, d'examen de model, el mòdul D, de declaració de conformitat basada en la garantia de qualitat del procés de fabricació, i el mòdul F, de declaració de conformitat amb el model basada en la verificació del producte per als comptadors d'energia elèctrica estàtics combinats, activa, classes A, B i C i reactiva, classes 2 i 3, a instal·lar en subministraments d'energia elèctrica fins una potència de 15 kW d'activa, que incorporen dispositius de discriminació horària i telegestió, en les fases d'avaluació de la conformitat de comercialització i posada en servici.  
  
Juntament amb la sol·licitud, s'adjunta certificat d'acreditació núm. OC-P/124 i annex tècnic Rev.1, de data d'entrada en vigor 25 de febrer de 2011, emés per l'Entitat Nacional d'Acreditació.  
  
Fonaments de dret  
  
Primer. Atés el que s'ha disposat en la Llei 3/1985, de 18 de març, de Metrologia, en el Reial Decret 889/2006, de 21 de juliol, pel qual es regula el control metrològic de l'Estat sobre instruments de mesura, i també en la Resolució de 20 de novembre de 2006, de la Secretaria General d'Indústria, per la qual es publica la Directriu 1/2006, de 3 d'octubre, per a la designació i el control dels organismes notificats i dels organismes de control metrològic, en què s'establixen els requisits que han de complir els organismes de control metrològic per a ser designats, juntament amb la forma d'avaluar este compliment, i també amb els mòduls utilitzats per a l'avaluació de la conformitat i del seu desenvolupament.  
Segon. Atenent el domicili social del peticionari, d'acord amb els articles 19.1 del Reial Decret 889/2006, de 21 de juliol, pel qual es regula el control metrològic de l'Estat sobre instruments de mesura, i 2 de la Directriu 1/2006, de 3 d'octubre, del Consell Superior de Metrologia, en relació amb l'article 51.1.3a de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, la Generalitat és l'administració pública competent per a resoldre la sol·licitud de designació com a organisme de control metrològic presentada per l'ITE.  
  
Tercer. D'acord amb l'article 1 del Decret 149/1998, de 22 de setembre, del Govern Valencià, pel qual s'assignen les funcions de control metrològic i s'establixen les condicions del seu exercici, concordat amb l'article 16 del Decret 205/2009, de 13 de novembre, del Consell, pel qual s'aprova el Reglament Orgànic i Funcional de la Conselleria d'Indústria, Comerç i Innovació, esta Direcció General és l'òrgan competent de la Generalitat per a resoldre la designació sol·licitada.  
  
Vistos els antecedents de fet esmentats i atesos els fonaments de dret especificats resolc:  
  
Primer  
Designar a l'associació Institut Tecnològic de l'Energia - ITE com a organisme de control metrològic per a l'activitat d'avaluació de la conformitat relativa a la fase de comercialització i posada en servici, segons els mòduls B, D i F, de comptadors d'energia elèctrica estàtics combinats, d'activa, classes A, B i C, i de reactiva, classes 2 i 3, a instal·lar en subministraments d'energia elèctrica fins una potència de 15 kW d'activa, que incorporen dispositius de discriminació horària i telegestió, compresos en l'Ordre ITC/3022/2007, de 10 d'octubre.  
  
  
Segon  
L'associació Institut Tecnològic de l'Energia - ITE queda inscrita definitivament com a organisme de control metrològic en el Registre de Control Metrològic amb la identificació següent: 09-OC-0002.  
  
  
Tercer  
De conformitat amb el que s'ha establit en l'article 19.1 del Reial Decret 889/2006, de 21 de juliol, l'esmentat organisme està compost, en allò que afecta a l'activitat relacionada amb la present resolució, per una directora tècnica, una avaluadora dels mòduls B i F, una avaluadora del mòdul D, un coordinador i un tècnic del laboratori d'assaigs per als mòduls B i F.  
  
Quart  
L'associació Institut Tecnològic de l'Energia - ITE estarà sotmesa, en tot moment, a les obligacions, els deures i les responsabilitats establits en la normativa metrològica d'aplicació i, en particular, a allò que es disposa en el Reial Decret 889/2006, de 21 de juliol, pel qual es regula el control metrològic de l'Estat sobre els instruments de mesura; en l'Ordre ITC/3022/2007, de 10 d'octubre, per la qual es regula el control metrològic de l'Estat sobre els comptadors d'energia elèctrica, estàtics combinats, activa, classes A, B i C, i reactiva, classes 2 i 3, a instal·lar en subministraments d'energia elèctrica fins una potència de 15 kW d'activa que incorporen dispositius de discriminació elèctrica i telegestió, en les fases d'avaluació de la conformitat, verificació després de reparació o modificació i de verificació periòdica; i en la Directriu 1/2006, de 3 d'octubre, per a la designació i control dels organismes notificats i dels organismes de control metrològic.   
  
  
Cinqué  
L'associació Institut Tecnològic de l'Energia - ITE haurà de mantenir de forma continuada els requisits que han servit de base per a la present resolució i els que, si és el cas, siguen exigibles com a conseqüència de la modificació posterior de la regulació, i haurà de notificar a esta direcció general, en el termini de tres dies hàbils des que en prenga coneixement, qualsevol variació dels esmentats requisits.  
  
Sisé  
La competència per a efectuar la inspecció, la intervenció, la supervisió i el control de les actuacions realitzades per l'organisme designat correspon a esta direcció general, ja siga directament o bé a través dels òrgans territorials competents.  
El personal tècnic de la unitat administrativa competent en matèria de metrologia, adscrita a esta direcció general, podrà fer visites sense avís previ a les instal·lacions de l'organisme de control metrològic designat, o supervisar actuacions concretes, i este haurà de col·laborar amb el seu personal i els seus mitjans.  
  
Seté  
Anualment i durant el primer trimestre de l'any, l'organisme de control metrològic designat trametrà a la unitat administrativa competent en matèria de metrologia adscrita a esta direcció general la documentació següent:  
- Memòria anual de l'exercici anterior que comprenga les activitats realitzades, en la qual s'inclouran tots els procediments d'avaluació en què s'haja intervingut.  
- Informe detallat de l'auditoria de seguiment o reavaluació de l'entitat d'acreditació que incloga les revisions del seu sistema de gestió de la qualitat i actualitzacions des de l'últim control.  
- Pla de possibles accions correctores proposades per l'entitat d'acreditació i acceptades pel grup auditor d'esta.  
- Informe detallat de les activitats realitzades des de l'últim control de l'entitat d'acreditació i resultat d'estes.  
- Pòlissa d'assegurança degudament actualitzada i justificant del pagament al dia.  
  
Huité  
L'organisme de control metrològic designat haurà de participar en les activitats de coordinació nacionals i europees d'organismes, així com cooperar amb les autoritats de vigilància de mercat, i n'haurà d'informar degudament a esta direcció general.  
  
Nové  
La present designació com a organisme de control metrològic té validesa indefinida mentre es mantinguen les condicions que hi donaren lloc; periòdicament es controlarà el manteniment de les esmentades condicions.   
L'organisme de control metrològic en farà cada quatre anys una reavaluació de l'acreditació o competència tècnica.  
La present designació mantindrà la seua vigència mentre es mantinga en vigor l'acreditació OC-P/124 de data d'entrada en vigor de 25 de febrer de 2011, atorgada per l'Entitat Nacional d'Acreditació, i quedarà suspesa provisionalment de manera automàtica fins a la resolució del corresponent procediment de suspensió o revocació definitiva per part d'esta direcció general, quan l'esmentada acreditació haja sigut, al seu torn, suspesa o revocada definitivament.  
Esta designació podrà ser suspesa o revocada definitivament en els casos previstos en la legislació vigent. Així mateix, esta direcció general podrà procedir mitjançant resolució a la revocació definitiva d'esta designació, si l'organisme de control metrològic designat deixa de complir les condicions i els requisits exigits per a la seua designació previstos en la Directriu 1/2006, de 3 d'octubre.  
  
Desé  
Esta resolució entra en vigor l'endemà de la seua notificació i anul·la i substituïx la Resolució de 25 de maig de 2010, de la Direcció General d'Indústria i Innovació (DOCV núm. 6320 de 28.07.2010).  
  
La present resolució no és definitiva en via administrativa i contra esta podrà interposar-se recurs d'alçada davant el secretari autonòmic d'Indústria, Comerç i Innovació en el termini d'un mes, comptat des de l'endemà de la publicació en el Diari Oficial de la Comunitat Valenciana, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 4 d'abril de 2011.- La directora general d'Indústria i Innovació: Julia Climent Monzó.